Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 719

108. 2. példa A helyzet: Két szállító, „A” és „B”, az 1. példában szereplõvel azonos érintett piacon gyártó vegyes vállalatot alapít. A vegyes vállalat szintén a felek össztermelésének 50%-át termeli meg. „A” és „B” egyenként 15%-os piaci részesedéssel rendelkeznek. 3 másik szereplõ van még jelen: „C” 30%-os piaci részesedéssel, „D” 25%-kal és „E” 15%-kal. „B” már rendelkezik „E”-vel közös gyártóüzemmel. Elemzés: A piacot itt nagyon kevés szereplõ és meglehetõsen szimmetrikus struktúrák jellemzik. A vegyes vállalat a szereplõk között további kapcsolatot hoz létre. Az „A” és „B” közötti összehangolás de facto tovább növeli a koncentrációt, és „E”-t is összekapcsolja „A”-val és „B”-vel. Ez az együttmûködés valószínûleg komoly korlátozó hatásokkal jár, és — az 1. példához hasonlóan — magas eredményesség-növekedés nem várható.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes